Qabel mal-Fgura saret Parroċċa fl-1965 hi kienet tagħmel mal- Parroċċa ta' Ħal Tarxien u xi toroq kienu jagħmlu ma' Ħaż- Żabbar. Il-popolazzjoni kienet ta' madwar 2500 ruħ. Qabel: ma marru Karmelitani fl-1945, il-ftit nies li kienu joqogħdu l-Fgura kienu jinqdew mill-kleru ta' Ħal Tarxien. It-tberik u l-griżma tal- morda kienu jiġu amministrati mill-qassisin t'hawn, fosthom Dun Anton Rapa li kien imur ibierek bil-karozzin fit-toroq li kienu għadhom ma' Ħal Tarxien bħal Via Carmine li wara saret Our Ladv of Mount Carmel Street, imbagħad Triq il-Karmnu. Se ngħid kif niftakiar kif kienu t-toroq li jagħtu għal Ħal Tarxien fosthom parti minn Triq San Xmun li kellha żewġ sqaqien li ġieli ktibt dwarhom. Kellna wieħed Sqaq il-Gidi li kien jagħti għall-mogħdija fir- raba' magħmula minn knaten kbar impoġġija fuq il-ħamirja ġo għalqa għal Triq id-Dejma. Madwarhom kien hemm żewġ irziezet — Ta' Patist taż-Żokra ħdejn ieħor tal-aħwa Għawdxin — Ċikku u Toni Mizzi. Kellna wieħed mill-akbar irziezet li jrabbu l-ħnieżer mifrux fuq medda kbira ta' għelieqi li wara nbnew djar u blokkijiet ta' flets li għaddew minnhom toroq bħal Triq il-Kuluvert u Triq il- Il-Konfini Fgura - Tarxien l-patrijiet 4 Il-Kappella tal-Madonna tal-Karmnu li kienet mibnija fejn illum hemm Triq Ħaż-Żabbar Dan ir-razzett kien immexxi mir-raħħal Robinich. Triq id-Dejma li fl-antik kienet tibda minn fejn ir-razzett ta' Frenċ tal-Aħħar kienet dejqa ħafna b'xi ftit irziezet u kienet tibqa' sejra sas-Salib tad-Dejma li qabel kien ħdejn il-Villa tal- Markiż Barbaro. Kien hemm Nissen Huts imdawrin bir-raba' bagħli. Fl-1967 it-triq kompliet sal- Mitħna li hemm il-Fgura u kien jisimha Via Żabbar u wara ġiet Triq Tarxien. Triq id-Dejma, in-naħa ta' Ħal Tarxien kienet ġrat diżgrazzja meta tifel żgħir imlaqqam Tal-Koppija kien tela' fuq arblu tad-dawl biex iġib bejta tal-għasafar u ħa xokk u waqa' għal ġot-triq u baqa' Il-25 Pubblikazzjoni - 2018 tal-kolp. In-naħa l-oħra tat-triq li kienet Triq il-Gudja u issa saret Triq San Anard kienet tibqa' sejra san-niċċa tal-Lunzjata li għadha magħrufa bħala tal-Barrani. Din it-triq tant kienet dejqa li żewġ karettuni ma kinux jgħaddu f'daqqa. Kien hemm barumbara li kienet bi tliet sulari u kantina mdawra b'bir u tintuża fejn ipoġġu l-magħlef. Kien hemm niċċa ta' San Ġużepp li ttieħedet fejn illum hemm ir-razzett ta' Frenċ tal-aħħar u għadha teżisti f'kundizzjoni ma tantx tajba. Naf u niftakar ħafna nies minn Ħal Tarxien għax meta kont żgħir kont spiss niġi maz-zijiet tiegħi għand xi raħħala u biex jixtru l-ġwież u d-drappijiet mingħand tan-Nuċa. Niftakar li kont niġi maz-zija Georgina biex naqta' xagħri għand il- barbier Ġanġu u kont nikri xi rota mingħand Olga. Minn hemm kont ukoll nixtri l-pasturi tat-tafal mingħand tat-Tabibu. Nista' ngħid li l-kaċċaturi xjuħ kollha kont nafhom fosthom Francis. Mangion magħruf bħala Ċikku ta' Delina, ta' Barrieru, tas-Sufu, ta' Wiża, tal- Fifru, tal-Ġardun, ta' Karamina, ta' Balluna, ta' Benedett, tal- Parent, ta' Xabba' l-poplu u tal- Pesu. Dħul ieħor għar-raħal kien minn Triq San Tumas li kienet trejqa b'xi sitt irziezet imserpa u mħarbta u mdawra b'xagħri u xi għelieqi li kienu jinħadmu. Ma nistax ma nsemmix il-membri Tarxiniżi tal-mużew li kienu jmorru jgħallmu lit-tfal tal-Fgura fosthom lili fl-aħħar tas-snin 40. Bqajt niftakar lis-Superjur Ċikku Saliba, Eddie Ear, Kelinu Cachia, Degiorgio u Ċikku li wara daħal Patri Kapuċċin u l-aħwa Schembri — Amadeo u Leli. Naf ħafna raħħala li kienu joqogħdu Wara l-Bjut fosthom taċ-Ċappetta u ta' Parotti. Laqmijiet li kont naf fi żmieni kienu ta' Manina, ta' Craus, tas-Slejs, tas-Sigarett, tat-Tram, tas-Sieħeb, tas- Sanità, Ta' Sardinja, ta' Simjana, tal-Gramm, ta' Ġamri, ta' Ninu, tad-Dusina, tat-Tabibu, tas- Siċċa, ta' Smina, ta' Ħaxixa u ta' Tirchett. In-niċċa ta' San Ġużepp mal-faċċata tar-razzett ta' Frenċ tal-aħħar Kien hemm għexieren oħra li jien sfortunatament insejthom perċ nassigurakom li dan kollu għamiltu mingħajr ebda riċerka imma kollu kemm hu mill- memorja.